Diari Oficial de la Generalitat Valenciana


Sumari del DOGV 8177, del 24-11-2017 (2017/10300)

RESOLUCIÓ de 16 de la Direcció General de Recursos Humans i Econòmics, per la qual s'executa la Sentència 127/2017, del Jutjat Contenciós Administratiu número 5 de València, dictada en el procediment abreujat número 271/16 i es declara deserta la direcció de secció d'oftalmologia de l'Hospital Verge dels Lliris, d'Alcoi.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8177

Data del DOGV
:   24-11-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/10415


Data del document
:   16-11-2017

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * personal sanitari

RESOLUCIÓ de 16 de la Direcció General de Recursos Humans i Econòmics, per la qual s'executa la Sentència 127/2017, del Jutjat Contenciós Administratiu número 5 de València, dictada en el procediment abreujat número 271/16 i es declara deserta la direcció de secció d'oftalmologia de l'Hospital Verge dels Lliris, d'Alcoi. [2017/10378]  
Vist que la Sentència 127/2017 del Jutjat Contenciós Administratiu número 5 de València, dictada en el procediment abreujat número 271/16 a instàncies d'Ezequiel Campos Mollo, disposa en la dispositiva que: «Estime parcialment el recurs contenciós administratiu interposat per Ezequiel José Campos Mollo, contra la Resolució de 23 de maig de 2016, del director general de Recursos Humans de la Conselleria de Sanitat, i la Resolució de 18 d'abril de 2016, del secretari de comissió de valoració de 18 d'abril de 2016, anul·le les esmentades resolucions per no ser conformes a dret. Dispose la retroacció del procediment al moment anterior al desenvolupament de la segona fase del concurs per a la provisió de la direcció de secció d'oftalmologia de l'Hospital Verge dels Lliris d'Alcoi, consistent en l'exposició pública del projecte tècnic.»  
  
Vista la proposta formulada per la comissió de valoració que ha jutjat el concurs per a la provisió de la direcció de secció d'oftalmologia en l'Hospital Verge dels Lliris d'Alcoi, convocada per la Resolució de 18 de desembre de 2014, del director general de Recursos Humans de la Sanitat (DOGV 7439, 09.01.2015); i en compliment del que estableix la base 7a i 8a.2 de l'esmentada convocatòria, i de la Sentència judicial número 127/2017, del Jutjat Contenciós Administratiu número 5 de València, que consta en l'acta com segueix:  
«La qualificació final del concurs ha quedat de la manera següent:  
  
- Antonio Bañón Rico: barem 9,030 punts; projecte: no presentat; total: no presentat.  
- Ezequiel José Campos Mollo: barem. 11,156 punts; projecte 9,650; total: 20,806.  
No obstant això, en relació amb el que disposa la base 7a de la convocatòria, els membres de la comissió de valoració van acordar per unanimitat que la puntuació mínima per a superar la 2a fase del concurs seria de 10 punts. Pel fet de no arribar l'únic aspirant que s'ha presentat als 10 punts en la 2a fase del concurs (exposició del projecte), es considera que no ha superat aquesta segona fase i per tant es proposa declarar deserta la plaça de direcció de secció d'oftalmologia de l'Hospital Verge dels Lliris d'Alcoi.  
Davant d'això, la comissió de valoració, d'acord amb el que preveu la base 8.4 de la convocatòria, acorda elevar a la Direcció General de Recursos Humans i Econòmics de la Conselleria de Sanitat Universal i Salut Pública la proposta de declarar deserta la plaça de direcció de secció d'oftalmologia de l'Hospital Verge dels Lliris d'Alcoi.»   
Vist que segons l'article 118 de la Constitució espanyola «és obligat complir les sentències i la resta de resolucions fermes de jutges i tribunals, així com prestar la col·laboració requerida per aquests en el curs del procés i en l'execució d'allò que s'ha resolt».  
Vist que, de conformitat amb l'article 18 de la Llei orgànica 6/1985, d'1 de juliol, del poder judicial «les sentències s'executaran en els seus propis termes», i el que disposen els articles 103 i concordants de la Llei 29/1998, de la Jurisdicció Contenciosa Administrativa, sobre l'execució de sentències.  
Fent ús de les atribucions que em confereix l'article 69.3 de la Llei 5/1983, de 30 de desembre, del Consell i de l'article 18 del Decret 37/2017, de 15 de març, del Consell, pel qual s'aprova el Reglament orgànic i funcional de la Conselleria de Sanitat i Salut Pública, resolc:  
  
Complir la Sentència número 127/2017 del Jutjat Contenciós Administratiu número 5 de València, dictada en el procediment abreujat número 271/16 i declarar deserta la direcció de secció d'oftalmologia de l'Hospital Verge dels Lliris d'Alcoi, pels motius exposats en el cos de la present resolució.  
  
Contra aquesta resolució les parts legitimades podran promoure un incident d'execució de sentència, davant del Jutjat Contenciós Administratiu número 5 de València, segons disposen els articles 109 i concordants de la Llei 29/1998, de 13 de juliol, de la jurisdicció contenciosa administrativa, així com qualsevol altre recurs que estimen en defensa del seu dret.  
  
València, 16 de novembre de 2017.- El director general de Recursos Humans i Econòmics: Justo Herrera Gómez.